Tärkeä oikeudellinen huomautus

|

52006PC0793

Ehdotus neuvoston päätös, Slovenian tasavallan valtuuttamisesta ratifioimaan, Euroopan yhteisön edun vuoksi, vahingonkorvausvastuusta ydinvoiman alalla 29 päivänä heinäkuuta 1960 tehdyn Pariisin yleissopimuksen muuttamisesta 12 päivänä helmikuuta 2004 tehty pöytäkirja  /* KOM/2006/0793 lopull. - AVC 2006/0260 */

	[pic] | EUROOPAN YHTEISÖJEN KOMISSIO |Bryssel 13.12.2006KOM(2006) 793 lopullinen2006/0260 (AVC)EhdotusNEUVOSTON PÄÄTÖS,Slovenian tasavallan valtuuttamisesta ratifioimaan, Euroopan yhteisön edun vuoksi, vahingonkorvausvastuusta ydinvoiman alalla 29 päivänä heinäkuuta 1960 tehdyn Pariisin yleissopimuksen muuttamisesta 12 päivänä helmikuuta 2004 tehty pöytäkirja(komission esittämä)PERUSTELUT1. Vuosina 2003 ja 2004 tehdyt päätöksetNeuvosto teki 27. marraskuuta 2003 päätöksen 2003/882/EY ja 8. maaliskuuta 2004 päätöksen 2004/294/EY. Näillä kahdella päätöksellä neuvosto valtuutti jäsenvaltiot, jotka ovat vahingonkorvausvastuusta ydinvoiman alalla 29. heinäkuuta 1960 tehdyn Pariisin yleissopimuksen (jäljempänä ’Pariisin yleissopimus’) sopimuspuolia, allekirjoittamaan (2003/882/EY) sekä ratifioimaan kyseisen yleissopimuksen muuttamisesta tehty pöytäkirja tai liittymään siihen (2004/294/EY) Euroopan yhteisön edun vuoksi.Nämä toimenpiteet olivat tarpeen, koska eräät pöytäkirjan määräykset vaikuttavat tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22. joulukuuta 2000 annetussa neuvoston asetuksessa (EY) N:o 44/2001 vahvistettuihin sääntöihin. Yhteisöllä on yksinomainen toimivalta tällä alalla. Jäsenvaltiot säilyttävät toimivaltansa niissä pöytäkirjaan sisältyvissä asioissa, joilla ei ole vaikutusta yhteisön oikeuteen.Koska alueelliset yhdentymisjärjestöt eivät voineet liittyä Pariisin yleissopimukseen eivätkä sen pöytäkirjaan, katsottiin olevan aiheellista, että tässä erityisessä poikkeustapauksessa jäsenvaltiot voivat ratifioida pöytäkirjan tai liittyä siihen yhteisön edun vuoksi.Edellä mainitut kaksi päätöstä on osoitettu jäsenvaltioille, jotka ovat Pariisin yleissopimuksen sopimuspuolia. Ne eivät koske Tanskaa, Itävaltaa, Irlantia ja Luxemburgia. Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti asetus (EY) N:o 44/2001 ei sido Tanskaa eikä sitä sovelleta Tanskaan. Itävalta, Irlanti ja Luxemburg, jotka eivät ole Pariisin yleissopimuksen sopimuspuolia, on tarkoituksellisesti vapautettu päätösten soveltamisesta. Niitä koskevat edelleen asetuksessa (EY) N:o 44/2001 annetut yhteisön säännöt, joiden soveltamista ne jatkavat Pariisin yleissopimuksen ja sen muuttamisesta tehdyn pöytäkirjan aloilla.Edellä mainittujen päätösten kohteena olevat jäsenvaltiot allekirjoittivat yleissopimuksen pöytäkirjan yhteisön edun vuoksi 12. helmikuuta 2004. Päätöksen 2004/294/EY 2 artiklan 1 kohdan mukaan niiden on toteutettava tarvittavat toimenpiteet pöytäkirjan ratifioimiseksi mahdollisuuksien mukaan ennen 31. joulukuuta 2006.2. Tilanne unionin laajentumisen jälkeenHuhtikuun 16. päivänä 2003 allekirjoitettuun liittymissopimukseen liitetyn Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisehtoja koskevan asiakirjan 53 artiklan mukaan ”liittymisestä alkaen uusia jäsenvaltioita pidetään niinä, joille EY:n perustamissopimuksen 249 artiklassa ja Euratomin perustamissopimuksen 161 artiklassa tarkoitetut direktiivit ja päätökset osoitetaan, sikäli kuin nämä direktiivit ja päätökset on osoitettu kaikille nykyisille jäsenvaltioille”.Neuvoston päätöksiä 2003/882/EY ja 2004/294/EY, joissa annetaan valtuudet Pariisin yleissopimuksen pöytäkirjan allekirjoittamiseen ja ratifioimiseen, ei ole osoitettu kaikille ”nykyisille jäsenvaltioille” siten kuin liittymisasiakirjan 53 artiklassa tarkoitetaan. Tämän vuoksi kyseiset päätökset eivät sido Euroopan unioniin 1. toukokuuta 2004 liittyneitä valtioita, koska päätöksiä ei ole osoitettu niille liittymisasiakirjan 53 artiklan mukaisesti.Lisäksi näihin päätöksiin ei ole tehty liittymisasiakirjan 57 artiklan mukaisesti teknisiä mukautuksia ennen liittymistä.Uusista jäsenvaltioista ainoastaan Slovenia on Pariisin yleissopimuksen sopimuspuoli. Se allekirjoitti pöytäkirjan 12. helmikuuta 2004.Tšekki, Viro, Unkari, Latvia, Liettua, Puola ja Slovakia eivät ole Pariisin yleissopimuksen sopimuspuolia, mutta ne ovat sopimuspuolina korvausvastuusta ydinvahinkojen alalla 21. toukokuuta 1963 tehdyssä Wienin yleissopimuksessa (Wienin yleissopimus).Kypros ja Malta eivät kuulu mihinkään ydinalan vahingonkorvausvastuuta koskevaan yleissopimukseen.Bulgaria ja Romania, jotka ovat liittymässä unioniin, ovat myös Wienin yleissopimuksen sopimuspuolia.3. Päätöksen 2004/294/EY täytäntöönpanoJäsenvaltiot, joita päätös 2004/294/EY koskee, tavoittelevat pöytäkirjan samanaikaista ratifiointia päätöksen 2 artiklan 1 kohdan mukaisesti.On toivottavaa ja päätöksen 2004/294/EY hengen mukaista, että Slovenia voisi ratifioida pöytäkirjan yhdessä muiden jäsenvaltioiden kanssa, joita asia koskee. Tätä varten se on kuitenkin valtuutettava ratifioimaan pöytäkirja Euroopan yhteisön edun vuoksi samoilla perusteilla kuin edellä mainitussa päätöksessä tarkoitetut jäsenvaltiot.4. Tämä päätösEdellä esitetyn perusteella tämän päätöksen tavoite on ainoastaan varmistaa Slovenialle tasavertainen asema niiden jäsenvaltioiden kanssa, joita päätös 2004/294/EY koskee.Sen vuoksi tämän päätöksen soveltaminen ei rajoita:-  Wienin yleissopimuksen sopimuspuolina olevien jäsenvaltioiden asemaa-  Niiden muiden jäsenvaltioiden asemaa, jotka eivät kuulu mihinkään ydinalan vahingonkorvausvastuuta koskevaan yleissopimukseen-  Euratomin perustamissopimukseen perustuvaa komission aloiteoikeutta ydinalan vahingonkorvausvastuun alalla.2006/0260 (AVC)EhdotusNEUVOSTON PÄÄTÖS,Slovenian tasavallan valtuuttamisesta ratifioimaan, Euroopan yhteisön edun vuoksi, vahingonkorvausvastuusta ydinvoiman alalla 29 päivänä heinäkuuta 1960 tehdyn Pariisin yleissopimuksen muuttamisesta 12 päivänä helmikuuta 2004 tehty pöytäkirjaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 61 artiklan c alakohdan ja sen 67 artiklan yhdessä sen 300 artiklan 2 kohdan ensimmäisen alakohdan ja 3 kohdan toisen alakohdan kanssa,ottaa huomioon komission ehdotuksen[1],ottaa huomioon Euroopan parlamentin puoltavan lausunnon[2],sekä katsoo seuraavaa:(1) Vahingonkorvausvastuusta ydinvoiman alalla 29 päivänä heinäkuuta 1960 tehdyn Pariisin yleissopimuksen, jota on muutettu 28 päivänä tammikuuta 1964 tehdyllä lisäpöytäkirjalla ja 16 päivänä marraskuuta 1982 tehdyllä pöytäkirjalla, jäljempänä ’Pariisin yleissopimus’, muuttamisesta vuonna 2004 tehdyssä pöytäkirjassa on määräyksiä, jotka vaikuttavat tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetussa neuvoston asetuksessa (EY) N:o 44/2001[3] vahvistettuihin sääntöihin, joiden osalta yhteisöllä on yksinomainen toimivalta.(2) Pariisin yleissopimuksen sopimuspuolia olevat jäsenvaltiot valtuutettiin 27 päivänä marraskuuta 2003 tehdyllä päätöksellä 2003/882/EY allekirjoittamaan mainittu pöytäkirja Euroopan yhteisön edun vuoksi. Lisäksi neuvosto valtuutti 8 päivänä maaliskuuta 2004 tehdyllä päätöksellä 2004/294/EY samat jäsenvaltiot ratifioimaan mainitun pöytäkirjan Euroopan yhteisön edun vuoksi tai liittymään siihen. Päätöksen 2 artiklan mukaan jäsenvaltioiden, joille päätös on osoitettu, on toteutettava tarvittavat toimenpiteet voidakseen tallettaa pöytäkirjan ratifiointia tai siihen liittymistä koskevat asiakirjat samanaikaisesti, mahdollisuuksien mukaan ennen 31 päivää joulukuuta 2006.(3) Päätös 2004/294/EY – samoin kuin päätös 2003/882/EY – koskee kuitenkin ainoastaan jäsenvaltioita, jotka kuuluivat yhteisöön 8 päivänä maaliskuuta 2004. Sovellettaessa päätöksen 1 artiklan 3 kohtaa yhdessä sen 4 artiklan kanssa seurauksena on, että päätös ei koske Itävaltaa, Tanskaa, Irlantia eikä Luxemburgia.(4) Slovenian tasavalta allekirjoitti pöytäkirjan 12 päivänä helmikuuta 2004. Koska se liittyi Euroopan unioniin 1 päivänä toukokuuta 2004, päätös 2004/294/EY ei koske sitä, sillä Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisehtoja koskevan asiakirjan 53 artiklaa ei sovelleta tähän tapaukseen.(5) Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen, eikä se siten sido Tanskaa eikä sitä sovelleta siihen.(6) Se, että Slovenia ratifioi pöytäkirjan, ei rajoita niiden yhteisön jäsenvaltioiden asemaa, jotka eivät ole Pariisin yleissopimuksen sopimuspuolia,ON TEHNYT TÄMÄN PÄÄTÖKSEN:1 artiklaSlovenian tasavalta ratifioi Euroopan yhteisön edun vuoksi Pariisin yleissopimuksen muuttamisesta tehdyn pöytäkirjan, jonka teksti on päätöksen 2003/882/EY liitteenä, sanotun kuitenkaan rajoittamatta yhteisön toimivaltaa.Se, että Slovenia ratifioi pöytäkirjan, ei rajoita niiden yhteisön jäsenvaltioiden asemaa, jotka eivät ole Pariisin yleissopimuksen sopimuspuolia,2 artiklaSlovenian on toteutettava tarvittavat toimenpiteet voidakseen tallettaa pöytäkirjan ratifiointia koskevan asiakirjansa samanaikaisesti päätöksessä 2004/294/EY tarkoitettujen muiden jäsenvaltioiden kanssa.3 artiklaRatifioituaan pöytäkirjan Slovenian on kirjallisesti ilmoitettava Taloudellisen yhteistyön ja kehityksen järjestön pääsihteeristöön, että ratifiointi on tapahtunut tämän päätöksen mukaisesti.4 artiklaTämä päätös on osoitettu Slovenialle Euroopan yhteisön perustamissopimuksen mukaisesti.Tehty BrysselissäNeuvoston puolestaPuheenjohtaja [1] EUVL C, , s. .[2] EUVL C, , s. .[3] EYVL L 12, 16.1.2001, s. 1.


               EUROOPAN KOMISSIO
            Bryssel 13.10.2016
            COM(2016) 656 final
            2016/0324(NLE)
            Ehdotus
            NEUVOSTON PÄÄTÖS
            Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetuissa terveys- ja kasvinsuojelutoimien alakomiteassa, kaupan ja kestävän kehityksen alakomiteassa, tulliasioiden alakomiteassa sekä maantieteellisten merkintöjen alakomiteassa esitettävästä unionin kannasta terveys- ja kasvinsuojelutoimien alakomitean, kaupan ja kestävän kehityksen alakomitean, tulliasioiden alakomitean sekä maantieteellisten merkintöjen alakomitean työjärjestyksen hyväksymiseen

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Liitteenä oleva ehdotus koskee säädöstä, jossa annetaan valtuutus esittää unionin kanta Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella, jäljempänä ’sopimus’, perustetuissa terveys- ja kasvinsuojelutoimien alakomiteassa, kaupan ja kestävän kehityksen alakomiteassa, tulliasioiden alakomiteassa sekä maantieteellisten merkintöjen alakomiteassa terveys- ja kasvinsuojelutoimien alakomitean, kaupan ja kestävän kehityksen alakomitean, tulliasioiden alakomitean sekä maantieteellisten merkintöjen alakomitean työjärjestyksen hyväksymiseen.

               Sopimus allekirjoitettiin Brysselissä 27. kesäkuuta 2014, ja sen kauppaa ja kaupan liitännäistoimenpiteitä koskevaa IV osastoa (pitkälle menevä ja laaja-alainen vapaakauppa-alue) on sovellettu väliaikaisesti 1 päivästä tammikuuta 2016.

               Sopimuksella perustettiin terveys- ja kasvinsuojelutoimien alakomitea, kaupan ja kestävän kehityksen alakomitea, tulliasioiden alakomitea sekä maantieteellisten merkintöjen alakomitea. Näiden alakomiteoiden on seurattava sopimuksen pitkälle menevää ja laaja-alaista vapaakauppa-aluetta koskevan osan täytäntöönpanoa ja ratkaistava tähän liittyviä kysymyksiä. Alakomiteoiden on hyväksyttävä omat työjärjestyksensä. Alakomiteoiden ensimmäiset kokoukset on tarkoitus järjestää vuoden 2016 jälkipuoliskolla. Tämän ehdotuksen liitteenä olevat alakomiteoiden työjärjestykset perustuvat assosiaatiokomitean työjärjestykseen.

               •Yhdenmukaisuus muiden alaa koskevien politiikkojen säännösten kanssa

               Tällä ehdotuksella pannaan täytäntöön unionin yhteinen kauppapolitiikka Ukrainan, itäisen kumppanimaan, suhteen edellä mainitun sopimuksen määräysten perusteella ja etenkin sopimuksen sen tavoitteen perusteella, jonka mukaan osapuolten välille luodaan pitkälle menevä ja laaja-alainen vapaakauppa-alue.

               •Yhdenmukaisuus unionin muiden politiikkojen kanssa

               Tämä ehdotus on yhdenmukainen unionin muun ulkosuhteita koskevan politiikan, erityisesti Ukrainaan liittyvän Euroopan naapuruuspolitiikan ja kehitysyhteistyöpolitiikan, kanssa ja edistää sen täytäntöönpanoa.

               2.
                     OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Sopimuksella perustetuissa komiteoissa ja alakomiteoissa esitettävän unionin kannan määrittämisen oikeusperusta on Euroopan unionin toiminnasta tehty sopimus, jäljempänä 'SEUT', ja erityisesti sen 207 artiklan 4 kohta yhdessä sen 218 artiklan 9 kohdan kanssa.

               Koska Ukraina on hyväksynyt neljä työjärjestystä koskevaa tekstiluonnosta SEUT 207 artiklan 4 kohdan ja 218 artiklan 9 kohdan nojalla, Euroopan komissio ehdottaa, että neuvosto antaa päätöksen, jolla hyväksytään EU:n ja Ukrainan terveys- ja kasvinsuojelutoimien alakomitean, EU:n ja Ukrainan kaupan ja kestävän kehityksen alakomitean, EU:n ja Ukrainan tulliasioiden alakomitean ja EU:n ja Ukrainan maantieteellisten merkintöjen alakomitean ensimmäisessä kokouksessa omaksuttava unionin kanta, joka koske niiden työjärjestyksiä.

               Sopimuksen 74 artiklalla perustetaan terveys- ja kasvinsuojelutoimien alakomitea, ja todetaan, että sen olisi hyväksyttävä työjärjestyksensä ensimmäisessä kokouksessaan. Terveys- ja kasvinsuojelutoimia käsittelevän alakomitean kokous on tarkoitus järjestää vuoden 2016 jälkipuoliskolla. Tätä ensimmäistä kokousta varten on tarpeen valmistella Euroopan unionin kanta kyseisen alakomitean työjärjestysluonnokseen. Ukraina on hyväksynyt oheisen luonnoksen.

               Sopimuksen 300 artiklalla perustetaan kaupan ja kestävän kehityksen alakomitea, ja todetaan, että sen olisi hyväksyttävä työjärjestyksensä. Ensimmäinen kokous on tarkoitus järjestää vuoden 2016 jälkipuoliskolla. Sen vuoksi on tarpeen valmistella unionin kanta kyseisen alakomitean työjärjestykseen. Ukraina on hyväksynyt oheisen luonnoksen.

               Sopimuksen 83 artiklalla perustetaan tulliasioiden alakomitea, ja todetaan, että sen olisi hyväksyttävä työjärjestyksensä. Ensimmäinen kokous on tarkoitus järjestää vuoden 2016 jälkipuoliskolla. Sen vuoksi on tarpeen valmistella unionin kanta kyseisen alakomitean työjärjestykseen. Ukraina on hyväksynyt oheisen luonnoksen.

               Sopimuksen 211 artiklalla perustetaan maantieteellisten merkintöjen alakomitea, ja todetaan, että sen olisi hyväksyttävä työjärjestyksensä. Ensimmäinen kokous on tarkoitus järjestää vuoden 2016 jälkipuoliskolla. Sen vuoksi on tarpeen valmistella unionin kanta kyseisen alakomitean työjärjestykseen. Ukraina on hyväksynyt oheisen luonnoksen.

               •Toissijaisuusperiaate (jaetun toimivallan osalta)

               Yhteinen kauppapolitiikka kuuluu SEUT 3 artiklan mukaan unionin yksinomaiseen toimivaltaan. Sen vuoksi toissijaisuusperiaatetta ei sovelleta.

               •Suhteellisuusperiaate

               Tämä ehdotus on tarpeen, jotta voidaan panna täytäntöön unionin kansainväliset sitoumukset, jotka sisältyvät Ukrainan kanssa tehtyyn sopimukseen.

               •Sääntelytavan valinta

               Tämä ehdotus on SEUT 218 artiklan 9 kohdan mukainen. Kohdassa määrätään, että neuvosto tekee päätökset sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia. Ei ole olemassa muuta oikeudellista välinettä, jota voitaisiin käyttää tässä ehdotuksessa esitetyn tavoitteen saavuttamiseksi.

               3.
                     JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Voimassa olevan lainsäädännön jälkiarvioinnit/toimivuustarkastukset

                  Ei sovelleta.

               •Sidosryhmien kuuleminen

               Sidosryhmien kuulemista ei sovelleta tähän ehdotukseen, koska sen tavoitteena on ainoastaan sopimuksessa vahvistettujen unionin sitoumusten täytäntöönpano.

               •Asiantuntijatiedon keruu ja käyttö

                  Ei sovelleta.

               •Vaikutustenarviointi

               Sopimuksen kauppaa ja kaupan liitännäistoimenpiteitä koskevista määräyksistä on tehty vaikutusten ennakkoarviointi (kauppapolitiikan pääosasto teetti vuonna 2007 kaupan kestävään kehitykseen kohdistuvien vaikutusten arvioinnin). Sen tuloksia käytettiin pitkälle menevää ja laaja-alaista vapaakauppa-aluetta koskevan sopimuksen neuvotteluprosessissa. Tutkimus vahvisti sen, että kauppaa ja kaupan liitännäistoimenpiteitä koskevien määräysten täytäntöönpanolla olisi myönteinen taloudellinen vaikutus sekä EU:lle että Ukrainalle. Ehdotuksella ei ole negatiivisia vaikutuksia unionin talous-, sosiaali- tai ympäristöpolitiikkaan.

               •
                     Sääntelyn toimivuus ja yksinkertaistaminen

                  Tässä vaiheessa sopimukseen ei sovelleta REFIT-ohjelman menettelyjä. Siitä ei aiheudu kustannuksia unionin pk-yrityksille eikä se aiheuta ongelmia digitaalisen ympäristön näkökulmasta.

               •Perusoikeudet

               Ehdotuksella ei ole vaikutuksia perusoikeuksien suojeluun unionissa.

               4.
                     TALOUSARVIOVAIKUTUKSET

                  Ei sovelleta.

               5.
                     MUUT ASIAT

               •
                     Toteuttamissuunnitelmat, seuranta, arviointi ja raportointijärjestelyt

                  Sopimuksen täytäntöönpanoa tarkastellaan säännöllisesti EU– Ukraina-assosiaationeuvostossa ja sen alaisissa elimissä, jotka on perustettu sopimuksella. Euroopan komissio antaa myös kertomuksen Euroopan parlamentille ja neuvostolle kauppaan liittyviä kysymyksiä käsittelevän EU–Ukraina-assosiaatiokomitean kokousten jälkeen. Niitä pidetään vähintään kerran vuodessa ja niissä käsitellään myös tässä ehdotuksessa esitettyjä asioita.

               •Selittävät asiakirjat (direktiivien osalta)

                  Ei sovelleta.

               •Ehdotukseen sisältyvien säännösten yksityiskohtaiset selitykset

                  Ehdotuksen tarkoituksena on hyväksyä unionin kanta seuraavaan:

               pitkälle menevä ja laaja-alainen vapaakauppa-alue osana EU–Ukraina-assosiaatiosopimusta (jäljempänä "sopimus"), jota on sovellettu 1 päivästä tammikuuta 2016. Sopimuksella perustettiin joitakin yhteisiä instituutioita kuten terveys- ja kasvinsuojelutoimien alakomitea, kaupan ja kestävän kehityksen alakomitea, tulliasioiden alakomitea ja maantieteellisten merkintöjen alakomitea, jotka vastaavat pitkälle menevää ja laaja-alaista vapaakauppa-aluetta koskevien sitoumusten täytäntöönpanosta oman asiantuntemuksensa aloilla.

               SEUT 218 artiklan 9 kohdan mukaisesti assosiaatiosopimuksella perustetussa elimessä hyväksyttävät yhteiset päätökset, joilla on oikeusvaikutuksia, edellyttävät etukäteen tehtyä neuvoston päätöstä unionin kannasta.

               •

               2016/0324 (NLE)

               Ehdotus

               NEUVOSTON PÄÄTÖS

               Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetuissa terveys- ja kasvinsuojelutoimien alakomiteassa, kaupan ja kestävän kehityksen alakomiteassa, tulliasioiden alakomiteassa sekä maantieteellisten merkintöjen alakomiteassa esitettävästä unionin kannasta terveys- ja kasvinsuojelutoimien alakomitean, kaupan ja kestävän kehityksen alakomitean, tulliasioiden alakomitean sekä maantieteellisten merkintöjen alakomitean työjärjestyksen hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan yhdessä sen 218 artiklan 9 kohdan kanssa,

               ottaa huomioon komission ehdotuksen,

               sekä katsoo seuraavaa:

               (1)Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, 486 artiklassa määrätään, että osaa sopimuksesta sovelletaan väliaikaisesti.

               (2)Kesäkuun 23 päivänä 2014 hyväksytyn neuvoston päätöksen 2014/668/EU
                  1
                4 artiklassa täsmennetään väliaikaisesti sovellettavat sopimuksen määräykset, joihin kuuluvat määräykset terveys- ja kasvinsuojelutoimien alakomitean, kaupan ja kestävän kehityksen alakomitean, tulliasioiden alakomitean sekä maantieteellisten merkintöjen alakomitean perustamisesta ja toiminnasta.

               (3)Sopimuksen 74 artiklassa määrätään, että terveys- ja kasvinsuojelutoimien alakomitean olisi hyväksyttävä työjärjestyksensä ensimmäisessä kokouksessaan.

               (4)Sopimuksen 300 artiklassa määrätään, että kaupan ja kestävän kehityksen alakomitean olisi vahvistettava työjärjestyksensä.

               (5)Sopimuksen 83 artiklassa määrätään, että tulliasioiden alakomitean olisi hyväksyttävä työjärjestyksensä.

               (6)Sopimuksen 211 artiklassa määrätään, että maantieteellisten merkintöjen alakomitean olisi vahvistettava työjärjestyksensä,

               ON HYVÄKSYNYT TÄMÄN PÄÄTÖKSEN:

               1 artikla

               1.Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen 74 artiklalla perustetussa terveys- ja kasvinsuojelutoimien alakomiteassa esitettävän unionin kannan on perustuttava tämän päätöksen liitteenä olevaan terveys- ja kasvinsuojelutoimien alakomitean työjärjestystä koskevaan päätösehdotukseen.

               2.Unionin edustajat terveys- ja kasvinsuojelutoimien alakomiteassa voivat sopia päätösehdotukseen tehtävistä vähäisistä muutoksista ilman uutta neuvoston päätöstä.

               2 artikla

               1.Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen 300 artiklalla perustetussa kaupan ja kestävän kehityksen alakomiteassa esitettävän unionin kannan on perustuttava tämän päätöksen liitteenä olevaan, kaupan ja kestävän kehityksen alakomitean työjärjestystä koskevaan päätösehdotukseen.

               2.Unionin edustajat kaupan ja kestävän kehityksen alakomiteassa voivat sopia päätösehdotukseen tehtävistä vähäisistä muutoksista ilman uutta neuvoston päätöstä.

               3 artikla

               1.Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen 83 artiklalla perustetussa tulliasioiden alakomiteassa esitettävän unionin kannan on perustuttava tämän päätöksen liitteenä olevaan tulliasioiden alakomitean työjärjestystä koskevaan päätösehdotukseen.

               2.Unionin edustajat tulliasioiden alakomiteassa voivat sopia päätösehdotukseen tehtävistä vähäisistä muutoksista ilman uutta neuvoston päätöstä.

               4 artikla

               1.Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen 211 artiklalla perustetussa maantieteellisten merkintöjen alakomiteassa esitettävän unionin kannan on perustuttava tämän päätöksen liitteenä olevaan maantieteellisten merkintöjen alakomitean työjärjestystä koskevaan päätösehdotukseen.

               2.Unionin edustajat maantieteellisten merkintöjen alakomiteassa voivat sopia päätösehdotukseen tehtävistä vähäisistä muutoksista ilman uutta neuvoston päätöstä.

               5 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston päätös, annettu 23 päivänä kesäkuuta 2014, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta III osaston (lukuun ottamatta määräyksiä, jotka liittyvät työntekijöinä toisen osapuolen alueella laillisesti työskentelevien kolmansien maiden kansalaisten kohteluun) ja IV, V, VI ja VII osaston sekä niitä koskevien liitteiden ja pöytäkirjojen osalta, ja sopimuksen väliaikaisesta soveltamisesta (EUVL L 278, 20.9.2014, s. 1).

    ---documentbreak---

               EUROOPAN KOMISSIO
            Bryssel 13.10.2016
            COM(2016) 656 final
            LIITE
            asiakirjaan
            ehdotus neuvoston päätökseksi
            Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetuissa terveys- ja kasvinsuojelutoimien alakomiteassa, kaupan ja kestävän kehityksen alakomiteassa, tulliasioiden alakomiteassa sekä maantieteellisten merkintöjen alakomiteassa esitettävästä unionin kannasta terveys- ja kasvinsuojelutoimien alakomitean, kaupan ja kestävän kehityksen alakomitean, tulliasioiden alakomitean sekä maantieteellisten merkintöjen alakomitean työjärjestyksen hyväksymiseen

               EHDOTUS:

               EU:N JA UKRAINAN TERVEYS- JA KASVINSUOJELUTOIMIEN ALAKOMITEAN PÄÄTÖS N:o 1/2016,

               annettu ... päivänä ...kuuta 2016,

               työjärjestyksensä vahvistamisesta

               EU:N JA UKRAINAN TERVEYS- JA KASVINSUOJELUTOIMIEN ALAKOMITEA, joka

               ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, ja erityisesti sen 74 artiklan

               sekä katsoo seuraavaa:

               (1)Sopimuksen osia, mukaan lukien IV osaston (Kauppa ja kaupan liitännäistoimenpiteet) 4 lukua (Terveys- ja kasvinsuojelutoimet), sovelletaan väliaikaisesti 1 päivästä tammikuuta 2016 sopimuksen 486 artiklan mukaisesti.

               (2)Sopimuksen 74 artiklassa määrätään, että terveys- ja kasvinsuojelutoimien alakomitean olisi tarkasteltava kaikkia sopimuksen IV osaston (Kauppa ja kaupan liitännäistoimenpiteet) 4 luvun (terveys- ja kasvinsuojelutoimet) täytäntöönpanossa esiin tulevia asioita.

               (3)Sopimuksen 74 artiklan 5 kohdassa määrätään, että terveys- ja kasvinsuojelutoimien alakomitea hyväksyy työjärjestyksensä,

               ON PÄÄTTÄNYT SEURAAVAA:

               1 artikla

               Hyväksytään terveys- ja kasvinsuojelutoimien alakomitean työjärjestys, sellaisena kuin se on esitetty lisäyksessä.

               2 artikla

               Tämä päätös tulee voimaan päivänä, jona se hyväksytään.

               Tehty ..., .....

                        Terveys- ja kasvinsuojelutoimien alakomitean puolesta

                        Puheenjohtaja

               Lisäys

               EU:n ja Ukrainan terveys- ja kasvinsuojelutoimien alakomitean työjärjestys

               1 artikla

               Yleiset säännökset

               1.Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, 74 artiklan 1 kohdan mukaisesti perustettu terveys- ja kasvinsuojelutoimien alakomitea avustaa sopimuksen IV osaston 465 artiklan 4 kohdan mukaista kauppaan liittyviä kysymyksiä käsittelevässä kokoonpanossa olevaa assosiaatiokomiteaa sen tehtävien hoitamisessa.

               2.Terveys- ja kasvinsuojelutoimien alakomitea hoitaa sopimuksen 74 artiklan 2 kohdassa vahvistetut tehtävät ottaen huomioon sopimuksen 59 artiklassa vahvistetut IV osaston 4 luvun tavoitteet.

               3.Terveys- ja kasvinsuojelutoimien alakomitea koostuu terveys- ja kasvinsuojelutoimista vastaavista Euroopan komission ja Ukrainan edustajista.

               4.Euroopan komission tai Ukrainan edustaja, joka vastaa terveys- ja kasvinsuojelutoimia koskevista asioista, toimii puheenjohtajana 2 artiklan mukaisesti.

               5.Tämän työjärjestyksen osapuolet määritellään sopimuksen 482 artiklassa.

               2 artikla

               Puheenjohtajuus

               Osapuolet toimivat vuorotellen terveys- ja kasvinsuojelutoimien alakomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisen kokouksen päivänä ja päättyy 31 päivänä joulukuuta samana vuonna.

               3 artikla

               Kokoukset

               1.Jolleivät osapuolet muuta sovi, terveys- ja kasvinsuojelutoimien alakomitea kokoontuu kolmen kuukauden kuluessa sopimuksen voimaantulosta ja sen jälkeen kumman tahansa osapuolen pyynnöstä tai vähintään kerran vuodessa.

               2.Terveys- ja kasvinsuojelutoimien alakomitean kokoukset kutsuu koolle puheenjohtaja osapuolten yhteisesti sopimana ajankohtana ja yhteisesti sopimassa paikassa. Terveys- ja kasvinsuojelutoimien alakomitean puheenjohtaja toimittaa kokouskutsun viimeistään 28 vuorokautta ennen kokouksen alkamista, jolleivät osapuolet toisin sovi.

               3.Terveys- ja kasvinsuojelutoimien alakomitean sääntömääräiset kokoukset kutsutaan mahdollisuuksien mukaan koolle hyvissä ajoin ennen kauppaan liittyviä kysymyksiä käsittelevässä kokoonpanossa olevan assosiaatiokomitean sääntömääräistä kokousta.

               4.Terveys- ja kasvinsuojelutoimien alakomitean kokoukset voidaan järjestää millä tahansa sovituilla teknisillä keinoilla, kuten video- tai audiokokouksena.

               5.Terveys- ja kasvinsuojelutoimien alakomitea voi kokoustensa välisinä aikoina käsitellä asioita kirjeenvaihtona.

               4 artikla

               Valtuuskunnat

               Valtuuskuntien suunniteltu kokoonpano ilmoitetaan osapuolille sihteeristön välityksellä ennen kutakin kokousta.

               5 artikla

               Sihteeristö

               1.Yksi Euroopan komission virkamies ja yksi Ukrainan virkamies toimivat yhdessä terveys- ja kasvinsuojelutoimien alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä.

               2.Terveys- ja kasvinsuojelutoimien alakomitean päätökset, lausunnot, suositukset, kertomukset ja muut sovitut toimet annetaan tiedoksi kauppaan liittyviä kysymyksiä käsittelevässä kokoonpanossa olevan assosiaatiokomitean sihteeristölle.

               6 artikla

               Kirjeenvaihto

               1.Terveys- ja kasvinsuojelutoimien alakomitealle osoitettu kirjeenvaihto ohjataan unionin tai Ukrainan sihteerille, joka puolestaan ilmoittaa toiselle sihteerille.

               2.Sihteeristö varmistaa, että terveys- ja kasvinsuojelutoimien alakomitealle osoitettu kirjeenvaihto toimitetaan eteenpäin alakomitean puheenjohtajalle ja jaetaan tarvittaessa tämän työjärjestyksen 7 artiklassa tarkoitettuina asiakirjoina.

               3.Sihteeristö toimittaa terveys- ja kasvinsuojelutoimien alakomitean puheenjohtajan kirjeenvaihdon osapuolille alakomitean puheenjohtajan puolesta. Kirjeenvaihto jaetaan tarvittaessa tämän työjärjestyksen 7 artiklan mukaisesti.

               7 artikla

               Asiakirjat

               1.Asiakirjat jaetaan terveys- ja kasvinsuojelutoimien alakomitean sihteerien välityksellä.

               2.Osapuoli toimittaa asiakirjansa omalle sihteerilleen. Sihteeri toimittaa nämä asiakirjat toisen osapuolen sihteerille.

               3.Unionin sihteeri jakaa asiakirjat unionin toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta Ukrainan sihteerille ja kauppaan liittyviä kysymyksiä käsittelevässä kokoonpanossa olevan assosiaatiokomitean sihteereille.

               4.Ukrainan sihteeri jakaa asiakirjat Ukrainan toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille ja kauppaan liittyviä kysymyksiä käsittelevässä kokoonpanossa olevan assosiaatiokomitean sihteereille.

               5.Terveys- ja kasvinsuojelutoimien alakomitean sihteerien on toimittava yhteyshenkilöinä sopimuksen 67 artiklassa tarkoitettua tietojen vaihtoa varten.

               8 artikla

               Luottamuksellisuus

               Elleivät osapuolet keskenään toisin päätä, terveys- ja kasvinsuojelutoimien alakomitean kokoukset eivät ole julkisia. Kun osapuoli toimittaa terveys- ja kasvinsuojelutoimien alakomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.

               9 artikla

               Kokousten esityslistat

               1.Terveys- ja kasvinsuojelutoimien alakomitean sihteeristö laatii kutakin kokousta varten osapuolten tekemien ehdotusten perusteella alustavan esityslistan ja luonnoksen 10 artiklassa tarkoitetuiksi toimintaa koskeviksi päätelmiksi. Alustavaan esityslistaan sisältyvät asiat, joiden ottamista esityslistalle koskevan pyynnön ja muut tarvittavat asiakirjat osapuoli on toimittanut terveys- ja kasvinsuojelutoimien alakomitean sihteeristölle viimeistään 21 vuorokautta ennen kyseistä kokouspäivää.

               2.Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 vuorokautta ennen kokouksen alkua.

               3.Terveys- ja kasvinsuojelutoimien alakomitea hyväksyy esityslistan kunkin kokouksen alussa. Osapuolten suostumuksella asialistalle voidaan ottaa asioita, joita ei ole merkitty alustavaan esityslistaan.

               4.Terveys- ja kasvinsuojelutoimien alakomitean kokouksen puheenjohtaja voi toisen osapuolen suostumuksella kutsua osapuolten muiden elinten edustajia tai tietyn alan riippumattomia asiantuntijoita osallistumaan tarvittaessa kokouksiinsa antamaan tietoja erityisistä aiheista. Osapuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia.

               5.Terveys- ja kasvinsuojelutoimien alakomitean puheenjohtaja voi osapuolia kuultuaan lyhentää 1 ja 2 kohdassa asetettuja määräaikoja erityisolosuhteiden sitä edellyttäessä.

               10 artikla

               Pöytäkirja ja toimintaa koskevat päätelmät

               1.Sihteerit laativat yhdessä kustakin kokouksesta pöytäkirjaluonnoksen.

               2.Pöytäkirja sisältää yleensä kunkin esityslistalla olevan asian osalta:

               a)kokouksen osallistujat, heidän mukanaan olevat virkamiehet ja mahdolliset kokoukseen osallistuvat tarkkailijat tai asiantuntijat;

               b)terveys- ja kasvinsuojelutoimien alakomitealle toimitetut asiakirjat;

               c)lausunnot, jotka terveys- ja kasvinsuojelutoimien alakomitea on pyytänyt kirjattaviksi; ja

               d)kokouksessa hyväksytyt 4 kohdassa tarkoitetut toimintaa koskevat päätelmät.

               3.Pöytäkirjaluonnos toimitetaan terveys- ja kasvinsuojelutoimien alakomitean hyväksyttäväksi. Se hyväksytään 28 kalenteripäivän kuluessa kustakin terveys- ja kasvinsuojelutoimien alakomitean kokouksesta. Sen jäljennös toimitetaan kaikille tämän työjärjestyksen 7 artiklassa tarkoitetuille vastaanottajille.

               4.Puheenjohtajana toimivan osapuolen terveys- ja kasvinsuojelutoimien alakomitean sihteeri laatii luonnoksen kunkin kokouksen toimintaa koskeviksi päätelmiksi ja jakaa sen osapuolille yhdessä esityslistan kanssa yleensä viimeistään 15 vuorokautta ennen kokouksen alkua. Luonnosta ajantasaistetaan kokouksen edetessä siten, että kokouksen lopussa, ellei toisin sovita, terveys- ja kasvinsuojelutoimien alakomitea hyväksyy toimintaa koskevat päätelmät, jotka sisältävät osapuolten sopimat jatkotoimet. Kun toimintaa koskevat päätelmät on hyväksytty, ne liitetään pöytäkirjaan ja niiden toteutusta tarkastellaan jossakin terveys- ja kasvinsuojelutoimien alakomitean myöhemmässä kokouksessa. Tätä varten terveys- ja kasvinsuojelutoimien alakomitea hyväksyy asiakirjamallin, jonka avulla voidaan seurata edistymistä kunkin toimenpiteen toteuttamisessa tiettyyn määräaikaan mennessä.

               11 artikla

               Päätökset ja suositukset

               1.Terveys- ja kasvinsuojelutoimien alakomitea hyväksyy päätökset, lausunnot, suositukset, kertomukset ja yhteiset toimet sopimuksen 74 artiklan mukaisesti. Osapuolet hyväksyvät yksimielisesti nämä päätökset, lausunnot, suositukset, kertomukset ja yhteiset toimet, kun niiden sisäiset hyväksymismenettelyt on saatettu päätökseen. Nämä päätökset sitovat osapuolia, joiden on toteutettava päätösten täytäntöönpanemiseksi tarvittavat toimenpiteet.

               2.Puheenjohtaja allekirjoittaa jokaisen päätöksen, lausunnon, suosituksen tai kertomuksen, ja molemmat sihteerit todistavat sen oikeaksi. Puheenjohtaja allekirjoittaa nämä asiakirjat sen kokouksen aikana, jossa kyseinen päätös. lausunto, suositus tai kertomus on hyväksytty, sanotun kuitenkaan rajoittamatta 3 kohdan soveltamista.

               3.Terveys- ja kasvinsuojelutoimien alakomitea voi tehdä päätöksiä, antaa suosituksia ja hyväksyä lausuntoja tai kertomuksia kirjallista menettelyä noudattaen sen jälkeen, kun kumpikin on saattanut päätökseen omat sisäiset menettelynsä, jos osapuolet niin sopivat. Kirjallinen menettely tarkoittaa osapuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 vuorokautta. Terveys- ja kasvinsuojelutoimien alakomitean puheenjohtaja voi osapuolia kuultuaan lyhentää tässä kohdassa asetettuja määräaikoja erityisolosuhteiden sitä edellyttäessä. Kun tekstistä on päästy sopimukseen, puheenjohtaja allekirjoittaa päätöksen, lausunnon, suosituksen tai kertomuksen, ja molemmat sihteerit todistavat sen oikeaksi.

               4.Terveys- ja kasvinsuojelutoimien alakomitean asiakirjat otsikoidaan ’päätöksiksi’, ’lausunnoiksi’, ’suosituksiksi’ tai ’kertomuksiksi’. Kukin päätös tulee voimaan päivänä, jona se hyväksytään, jollei siinä toisin säädetä.

               5.Päätökset, lausunnot, suositukset ja kertomukset jaetaan molemmille osapuolille.

               6.Kumpikin osapuoli voi päättää terveys- ja kasvinsuojelutoimien alakomitean päätösten, lausuntojen ja suositusten julkaisemisesta omassa virallisessa lehdessään.

               12 artikla

               Kertomukset

               Terveys- ja kasvinsuojelutoimien alakomitea toimittaa kauppaan liittyviä kysymyksiä käsittelevässä kokoonpanossa olevalle assosiaatiokomitealle kertomuksen omasta toiminnastaan ja alakomitean perustamien teknisten tai tilapäisten työryhmien toiminnasta. Kertomus on toimitettava 25 vuorokautta ennen kauppaan liittyviä kysymyksiä käsittelevässä kokoonpanossa olevan assosiaatiokomitean sääntömääräistä vuosikokousta.

               13 artikla

               Kielet

               1.Terveys- ja kasvinsuojelutoimien alakomitean työkielet ovat englanti ja ukraina.

               2.Jollei toisin päätetä, terveys- ja kasvinsuojelutoimien alakomitea tekee ratkaisunsa kyseisillä kielillä laadittujen asiakirjojen perusteella.

               14 artikla

               Menot

               1.Kumpikin osapuoli vastaa sille terveys- ja kasvinsuojelutoimien alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.

               2.Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen laatimiskuluista.

               3.Kuluista, jotka aiheutuvat kokousten tulkkauksesta ja tämän työjärjestyksen 13 artiklan 1 kohdassa tarkoitettujen asiakirjojen kääntämisestä englanniksi tai ukrainaksi, vastaa kokouksen järjestävä osapuoli.

               Tulkkauksesta ja kääntämisestä muille kielille tai muista kielistä vastaa suoraan tätä koskevan pyynnön esittänyt osapuoli.

               15 artikla

               Työjärjestyksen muuttaminen

               Tätä työjärjestystä voidaan muuttaa terveys- ja kasvinsuojelutoimien alakomitean päätöksellä sopimuksen 74 artiklan 5 kohdan mukaisesti.

               16 artikla

               Tekniset työryhmät ja tilapäiset työryhmät

               1.Terveys- ja kasvinsuojelutoimien alakomitea voi tarvittaessa perustaa sopimuksen 74 artiklan 3 kohdan nojalla tehtävällä päätöksellä teknisiä työryhmiä tai tilapäisiä työryhmiä, myös tieteellisiä työryhmiä, tai lakkauttaa ne.

               2.Tilapäisen työryhmän jäseninä voi olla muitakin kuin osapuolten edustajia. Osapuolet varmistavat, että terveys- ja kasvinsuojelutoimien alakomitean perustamien työryhmien jäsenet noudattavat asianmukaisia luottamuksellisuusvaatimuksia.

               3.Ellei toisin päätetä, terveys- ja kasvinsuojelutoimien alakomitean perustamien työryhmien jäsenet työskentelevät alakomitean alaisuudessa ja raportoivat sille toiminnastaan.

               4.Työryhmien kokoukset voidaan järjestää tarpeen mukaan henkilötapaamisina tai video- tai audiokokouksina.

               5.Terveys- ja kasvinsuojelutoimien alakomitean sihteeristölle on toimitettava jäljennös kaikesta merkityksellisestä kirjeenvaihdosta, asiakirjoista ja tiedonannoista, jotka koskevat työryhmien toimintaa.

               6.Työryhmillä on valtuudet antaa kirjallisesti suosituksia terveys- ja kasvinsuojelutoimien alakomitealle. Suositukset on annettava yksimielisesti ja toimitettava terveys- ja kasvinsuojelutoimien alakomitean puheenjohtajalle, joka jakaa suositukset 7 artiklan mukaisesti.

               7.Tätä työjärjestystä sovelletaan soveltuvin osin kaikkiin terveys- ja kasvinsuojelutoimien alakomitean perustamiin teknisiin työryhmiin tai tilapäisiin työryhmiin, ellei tässä artiklassa toisin täsmennetä. Viittauksia kauppaan liittyviä kysymyksiä käsittelevässä kokoonpanossa olevaan assosiaatiokomiteaan on pidettävä viittauksina terveys- ja kasvinsuojelutoimien alakomiteaan.

               EHDOTUS:

               EU:n ja Ukrainan kaupan ja kestävän kehityksen alakomitean PÄÄTÖS N:o 1/2016,

               annettu ... päivänä ...kuuta 2016,

               työjärjestyksensä vahvistamisesta

               EU:N JA UKRAINAN KAUPAN JA KESTÄVÄN KEHITYKSEN ALAKOMITEA, joka

               ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, ja erityisesti sen 300 artiklan

               sekä katsoo seuraavaa:

               (1)Sopimuksen osia, mukaan lukien IV osaston (Kauppa ja kaupan liitännäistoimenpiteet) 13 lukua (Kauppa ja kestävä kehitys), sovelletaan väliaikaisesti 1 päivästä tammikuuta 2016 sopimuksen 486 artiklan mukaisesti.

               (2)Sopimuksen 300 artiklassa määrätään, että kaupan ja kestävän kehityksen alakomitean olisi valvottava sopimuksen IV osaston (Kauppa ja kaupan liitännäistoimenpiteet) 13 luvun (Kauppa ja kestävä kehitys) täytäntöönpanoa.

               (3)Sopimuksen 300 artiklan 1 kohdassa määrätään, että kaupan ja kestävän kehityksen alakomitean olisi hyväksyttävä työjärjestyksensä,

               ON PÄÄTTÄNYT SEURAAVAA:

               1 artikla

               Hyväksytään lisäyksessä esitetty kaupan ja kestävän kehityksen alakomitean työjärjestys.

               2 artikla

               Tämä päätös tulee voimaan päivänä, jona se hyväksytään.

               Tehty ..., .....

                        Kaupan ja kestävän kehityksen alakomitean puolesta

                        Puheenjohtaja

               Lisäys

               EU:n ja Ukrainan kaupan ja kestävän kehityksen alakomitean työjärjestys

               1 artikla

               Yleiset säännökset

               1.Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, 300 artiklan mukaisesti perustettu kaupan ja kestävän kehityksen alakomitea avustaa sopimuksen 465 artiklan 4 kohdan mukaista kauppaan liittyvien kysymysten kokoonpanossa olevaa assosiaatiokomiteaa sen tehtävien hoitamisessa.

               2.Kaupan ja kestävän kehityksen alakomitea hoitaa sille sopimuksen IV osaston (Kauppa ja kaupan liitännäistoimenpiteet) 13 luvussa (Kauppa ja kestävä kehitys) annetut tehtävät.

               3.Kaupan ja kestävän kehityksen alakomitea koostuu Euroopan komission ja Ukrainan edustajista, jotka vastaavat kauppaan ja kestävään kehitykseen liittyvistä asioista.

               4.Euroopan komission tai Ukrainan edustaja, joka vastaa kauppaa ja kestävää kehitystä koskevista asioista, toimii kaupan ja kestävän kehityksen alakomitean puheenjohtajana.

               5.Tämän työjärjestyksen osapuolia ovat sopimuksen 482 artiklassa määritellyt osapuolet.

               2 artikla

               Erityiset säännökset

               1.EU:n ja Ukrainan assosiaatiokomitean työjärjestyksen 2–14 artiklaa sovelletaan, jollei tässä työjärjestyksessä toisin määrätä.

               2.Viittaukset assosiaationeuvostoon on ymmärrettävä viittauksiksi kauppaan liittyviä kysymyksiä käsittelevässä kokoonpanossa olevaan assosiaatiokomiteaan. Viittaukset assosiaatiokomiteaan tai kauppaan liittyviä kysymyksiä käsittelevässä kokoonpanossa olevaan assosiaatiokomiteaan on ymmärrettävä viittauksiksi kaupan ja kestävän kehityksen alakomiteaan.

               3 artikla

               Kokoukset

               Kaupan ja kestävän kehityksen alakomitea kokoontuu tarvittaessa. Osapuolet pyrkivät kokoontumaan kerran vuodessa.

               4 artikla

               Työjärjestyksen muuttaminen

               Tätä työjärjestystä voidaan muuttaa EU:n ja Ukrainan kaupan ja kestävän kehityksen alakomitean päätöksellä sopimuksen 240 artiklan mukaisesti.

               EHDOTUS:

               EU:N JA UKRAINAN TULLIASIOIDEN ALAKOMITEAN PÄÄTÖS N:o 1/2016,

               annettu ... päivänä ...kuuta 2016,

               työjärjestyksensä vahvistamisesta

               EU:N JA UKRAINAN TULLIASIOIDEN ALAKOMITEA, joka

               ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, ja erityisesti sen 83 artiklan

               sekä katsoo seuraavaa:

               (1)Sopimuksen osia, mukaan lukien IV osaston (Kauppa ja kaupan liitännäistoimenpiteet) 5 lukua (Tullimenettelyjen ja kaupan helpottaminen), sovelletaan väliaikaisesti 1 päivästä tammikuuta 2016 sopimuksen 486 artiklan mukaisesti.

               (2)Sopimuksen 83 artiklassa määrätään, että tulliasioiden alakomitea valvoo sopimuksen IV osaston (Kauppa ja kaupan liitännäistoimenpiteet) 5 luvun (Tullimenettelyjen ja kaupan helpottaminen) täytäntöönpanoa ja hallinnointia.

               (3)Sopimuksen 83 artiklan e alakohdassa määrätään, että tulliasioiden alakomitea hyväksyy työjärjestyksensä,

               ON PÄÄTTÄNYT SEURAAVAA:

               1 artikla

               Hyväksytään tulliasioiden alakomitean työjärjestys, sellaisena kuin se on esitetty lisäyksessä.

               2 artikla

               Tämä päätös tulee voimaan päivänä, jona se hyväksytään.

               Tehty ..., .....

                        Unionin puolesta

                        Ukrainan puolesta

               Lisäys

               EU:n ja Ukrainan tulliasioiden alakomitean työjärjestys

               1 artikla

               Yleiset säännökset

               1.Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, 83 artiklan mukaisesti perustettu tulliasioiden alakomitea hoitaa sopimuksen kyseisessä artiklassa tarkoitetut tehtävänsä.

               2.Tulliasioiden alakomitea koostuu tullista ja tullin liitännäistoimenpiteistä vastaavista Euroopan komission ja Ukrainan edustajista.

               3.Euroopan komission tai Ukrainan edustaja, joka vastaa tullia ja tullin liitännäistoimenpiteitä koskevista asioista, toimii puheenjohtajana 2 artiklan mukaisesti.

               4.Tämän työjärjestyksen osapuolet on määritelty sopimuksen 482 artiklassa.

               2 artikla

               Puheenjohtajuus

               Osapuolet toimivat vuorotellen tulliasioiden alakomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisen kokouksen päivänä ja päättyy 31 päivänä joulukuuta samana vuonna.

               3 artikla

               Kokoukset

               1.Jolleivät osapuolet toisin sovi, tulliasioiden alakomitea kokoontuu kerran vuodessa tai kumman tahansa osapuolen pyynnöstä.

               2.Tulliasioiden alakomitean kokoukset kutsuu koolle puheenjohtaja osapuolten yhteisesti sopimana ajankohtana ja yhteisesti sopimassa paikassa. Tulliasioiden alakomitean puheenjohtaja toimittaa kokouskutsun viimeistään 28 vuorokautta ennen kokouksen alkamista, jolleivät osapuolet toisin sovi.

               3.Tulliasioiden alakomitean kokoukset voidaan järjestää millä tahansa sovituilla teknisillä keinoilla, kuten video- tai audiokokouksena.

               5.Tulliasioiden alakomitea voi kokoustensa välisinä aikoina käsitellä asioita kirjeenvaihtona.

               4 artikla

               Valtuuskunnat

               Osapuolen on ilmoitettava kokoukseen osallistuvan valtuuskuntansa suunniteltu kokoonpano sihteeristön välityksellä ennen kutakin kokousta.

               5 artikla

               Sihteeristö

               1.Yksi tullista ja tullin liitännäistoimenpiteistä vastaava Euroopan komission virkamies ja yksi Ukrainan virkamies toimivat yhdessä tulliasioiden alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä.

               2.Tulliasioiden alakomitean päätökset, lausunnot, suositukset, kertomukset ja muut sovitut toimet annetaan tiedoksi kauppaan liittyviä kysymyksiä käsittelevässä kokoonpanossa olevan assosiaatiokomitean sihteeristölle.

               6 artikla

               Kirjeenvaihto

               1.Tulliasioiden alakomitealle osoitettu kirjeenvaihto ohjataan unionin tai Ukrainan sihteerille, joka puolestaan ilmoittaa toiselle sihteerille.

               2.Sihteeristö varmistaa, että tulliasioiden alakomitealle osoitettu kirjeenvaihto toimitetaan eteenpäin alakomitean puheenjohtajalle ja jaetaan tarvittaessa tämän työjärjestyksen 7 artiklassa tarkoitettuina asiakirjoina.

               3.Sihteeristö toimittaa tulliasioiden alakomitean puheenjohtajan kirjeenvaihdon osapuolille alakomitean puheenjohtajan puolesta. Kirjeenvaihto jaetaan tarvittaessa tämän työjärjestyksen 7 artiklan mukaisesti.

               7 artikla

               Asiakirjat

               1.Asiakirjat jaetaan tulliasioiden alakomitean sihteerien välityksellä.

               2.Osapuoli toimittaa asiakirjansa omalle sihteerilleen. Sihteeri toimittaa nämä asiakirjat toisen osapuolen sihteerille.

               3.Unionin sihteeri jakaa asiakirjat unionin toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta Ukrainan sihteerille. Unionin sihteeri toimittaa jäljennöksen lopullisista asiakirjoista kauppaan liittyviä kysymyksiä käsittelevässä kokoonpanossa olevan assosiaatiokomitean sihteereille.

               4.Ukrainan sihteeri jakaa asiakirjat Ukrainan toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille. Ukrainan sihteeri toimittaa jäljennöksen lopullisista asiakirjoista kauppaan liittyviä kysymyksiä käsittelevässä kokoonpanossa olevan assosiaatiokomitean sihteereille.

               8 artikla

               Luottamuksellisuus

               Elleivät osapuolet keskenään toisin päätä, tulliasioiden alakomitean kokoukset eivät ole julkisia. Kun osapuoli toimittaa tulliasioiden alakomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.

               9 artikla

               Kokousten esityslistat

               1.Tulliasioiden alakomitean sihteeristö laatii kutakin kokousta varten osapuolten tekemien ehdotusten perusteella alustavan esityslistan. Alustavaan esityslistaan sisältyvät asiat, joiden esityslistalle ottamispyynnön ja muut tarvittavat asiakirjat osapuoli on toimittanut tulliasioiden alakomitean sihteeristölle viimeistään 21 vuorokautta ennen kyseistä kokouspäivää.

               2.Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 kalenteripäivää ennen kokouksen alkua.

               3.Tulliasioiden alakomitea hyväksyy esityslistan kunkin kokouksen alussa. Osapuolten suostumuksella asialistalle voidaan ottaa asioita, joita ei ole merkitty alustavaan esityslistaan.

               4.Tulliasioiden alakomitean kokouksen puheenjohtaja voi toisen osapuolen suostumuksella kutsua osapuolten muiden elinten edustajia tai tietyn alan riippumattomia asiantuntijoita osallistumaan tarvittaessa kokouksiinsa antamaan tietoja erityisistä aiheista. Osapuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia.

               5.Tulliasioiden alakomitean puheenjohtaja voi osapuolia kuultuaan lyhentää 1 ja 2 kohdassa asetettuja määräaikoja erityisolosuhteiden sitä edellyttäessä.

               10 artikla

               Pöytäkirja ja toimintaa koskevat päätelmät

               1.Puheenjohtajana toimivan osapuolen tulliasioiden alakomitean sihteeri laatii pöytäkirjaluonnoksen, joka sisältää toimintaa koskevat päätelmät.

               2.Pöytäkirjaluonnos, joka sisältää toimintaa koskevat päätelmät, toimitetaan tulliasioiden alakomitean hyväksyttäväksi. Se hyväksytään 28 kalenteripäivän kuluessa kustakin tulliasioiden alakomitean kokouksesta. Sen jäljennös toimitetaan kaikille tämän työjärjestyksen 7 artiklassa tarkoitetuille vastaanottajille.

               11 artikla

               Päätökset ja suositukset

               1.Tulliasioiden alakomitea hyväksyy käytännön järjestelyt, toimenpiteet, päätökset, jäljempänä "päätökset", ja suositukset sopimuksen 83 artiklan mukaisesti. Osapuolet hyväksyvät ne yksimielisesti, kun niiden sisäiset hyväksymismenettelyt on saatettu päätökseen. Päätökset sitovat osapuolia, joiden on toteutettava päätösten täytäntöönpanemiseksi tarvittavat toimenpiteet.

               2.Kunkin päätöksen tai suosituksen on oltava kummankin osapuolen edustajan allekirjoittama. Edustajat allekirjoittavat nämä asiakirjat sen kokouksen aikana, jossa kyseinen päätös tai suositus on hyväksytty, sanotun kuitenkaan rajoittamatta 3 kohdan soveltamista.

               3.Tulliasioiden alakomitea voi tehdä päätöksiä tai antaa suosituksia kirjallista menettelyä noudattaen sen jälkeen, kun kumpikin on saattanut päätökseen omat sisäiset menettelynsä, jos osapuolet niin sopivat. Kirjallinen menettely tarkoittaa osapuolten suostumuksella toimivien puheenjohtajien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 vuorokautta. Tulliasioiden alakomitean puheenjohtaja voi osapuolia kuultuaan lyhentää tässä kohdassa asetettuja määräaikoja erityisolosuhteiden sitä edellyttäessä. Kun tekstistä on päästy sopimukseen, kummankin osapuolen edustajan on allekirjoitettava päätös tai suositus.

               4.Tulliasioiden alakomitean asiakirjat otsikoidaan ’päätöksiksi’ tai ’suosituksiksi’. Kukin päätös tulee voimaan päivänä, jona se hyväksytään, jollei siinä toisin säädetä.

               5.Kummankin sihteerin on todistettava tulliasioiden alakomitean päätökset ja suositukset oikeiksi.

               6.Päätökset ja suositukset jaetaan molemmille osapuolille.

               7.Kumpikin osapuoli voi päättää tulliasioiden alakomitean päätösten ja suositusten julkaisemisesta omassa virallisessa lehdessään.

               12 artikla

               Kertomukset

               Tulliasioiden alakomitea raportoi toiminnastaan kauppaan liittyviä kysymyksiä käsittelevässä kokoonpanossa olevalle assosiaatiokomitealle kussakin kauppaan liittyviä kysymyksiä käsittelevässä kokoonpanossa olevan assosiaatiokomitean sääntömääräisessä vuosikokouksessa.

               13 artikla

               Kielet

               1.Tulliasioiden alakomitean työkielet ovat englanti ja ukraina.

               2.Jollei toisin päätetä, tulliasioiden alakomitea tekee ratkaisunsa kyseisillä kielillä laadittujen asiakirjojen perusteella.

               14 artikla

               Menot

               1.Kumpikin osapuoli vastaa sille tulliasioiden alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.

               2.Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.

               3.Kuluista, jotka aiheutuvat kokousten tulkkauksesta ja tämän työjärjestyksen 13 artiklan 1 kohdassa tarkoitettujen asiakirjojen kääntämisestä englanniksi tai ukrainaksi, vastaa kokouksen järjestävä osapuoli.

               Tulkkauksesta ja kääntämisestä muille kielille tai muista kielistä vastaa suoraan tätä koskevan pyynnön esittänyt osapuoli.

               15 artikla

               Työjärjestyksen muuttaminen

               Tätä työjärjestystä voidaan muuttaa tulliasioiden alakomitean päätöksellä sopimuksen 83 artiklan e alakohdan mukaisesti.

               EHDOTUS:

               EU:N JA UKRAINAN MAANTIETEELLISTEN MERKINTÖJEN ALAKOMITEAN PÄÄTÖS N:o 1/2016,

               annettu ... päivänä ...kuuta 2016,

               työjärjestyksensä vahvistamisesta

               EU:N JA UKRAINAN MAANTIETEELLISTEN MERKINTÖJEN ALAKOMITEA, joka

               ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, ja erityisesti sen 211 artiklan

               sekä katsoo seuraavaa:

               (1)Sopimuksen osia, mukaan lukien IV osaston (Kauppa ja kaupan liitännäistoimenpiteet) 9 luvun (Teollis- ja tekijänoikeudet) 2 jakson 3 alajaksoa (Maantieteelliset merkinnät), sovelletaan väliaikaisesti 1 päivästä tammikuuta 2016 sopimuksen 486 artiklan mukaisesti.

               (2)Sopimuksen 211 artiklassa määrätään, että maantieteellisten merkintöjen alakomitea seuraa sopimuksen kehittymistä maantieteellisten merkintöjen alalla ja toimii maantieteellisiä merkintöjä koskevana yhteistyö- ja vuoropuhelufoorumina.

               (2)Sopimuksen 211 artiklan 2 kohdassa määrätään, että maantieteellisten merkintöjen alakomitea hyväksyy työjärjestyksensä,

               ON PÄÄTTÄNYT SEURAAVAA:

               1 artikla

               Hyväksytään maantieteellisten merkintöjen alakomitean työjärjestys, sellaisena kuin se on esitetty lisäyksessä.

               2 artikla

               Tämä päätös tulee voimaan päivänä, jona se hyväksytään.

               Tehty

                        Unionin puolesta

                        Ukrainan puolesta

               Lisäys

               EU:n ja Ukrainan maantieteellisten merkintöjen alakomitean työjärjestys

               1 artikla

               Yleiset säännökset

               1.Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, 211 artiklan mukaisesti perustettu maantieteellisten merkintöjen alakomitea avustaa sopimuksen IV osaston 465 artiklan 4 kohdan mukaista kauppaan liittyviä kysymyksiä käsittelevässä kokoonpanossa olevaa assosiaatiokomiteaa sen tehtävien hoitamisessa.

               2.Maantieteellisten merkintöjen alakomitea suorittaa 211 artiklassa tarkoitetut tehtävänsä.

               3.Maantieteellisten merkintöjen alakomitea koostuu maantieteellisistä merkinnöistä vastaavista Euroopan komission ja Ukrainan edustajista.

               4.Osapuolet nimeävät kumpikin valtuuskuntansa johtajan, joka toimii yhteyshenkilönä kaikissa alakomiteaa koskevissa asioissa.

               5.Valtuuskuntien johtajat toimivat puheenjohtajana 2 artiklan mukaisesti.

               6.Kumpikin valtuuskunnan johtaja voi siirtää kaikki valtuuskunnan johtajan tehtävät tai osan niistä nimetylle varajohtajalle, jolloin kaikki jäljempänä olevat viittaukset valtuuskunnan johtajaan koskevat samalla tavoin myös nimettyä varajohtajaa.

               7.Tämän työjärjestyksen osapuolet on määritelty sopimuksen 482 artiklassa.

               2 artikla

               Puheenjohtajuus

               Osapuolet toimivat vuorotellen maantieteellisten merkintöjen alakomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisen kokouksen päivänä ja päättyy 31 päivänä joulukuuta samana vuonna.

               3 artikla

               Kokoukset

               1.Jolleivät osapuolet toisin sovi, maantieteellisten merkintöjen alakomitea kokoontuu jommankumman osapuolen pyynnöstä vuorotellen Euroopan unionissa ja Ukrainassa, ja joka tapauksessa viimeistään 90 päivän kuluessa pyynnön esittämisestä.

               2.Maantieteellisten merkintöjen alakomitean kokoukset kutsuu koolle puheenjohtaja osapuolten yhteisesti sopimana ajankohtana ja yhteisesti sopimassa paikassa. Maantieteellisten merkintöjen alakomitean puheenjohtaja toimittaa kokouskutsun viimeistään 28 vuorokautta ennen kokouksen alkamista, jolleivät osapuolet toisin sovi.

               3.Maantieteellisten merkintöjen alakomitean sääntömääräiset kokoukset kutsutaan mahdollisuuksien mukaan koolle hyvissä ajoin ennen kauppaan liittyviä kysymyksiä käsittelevässä kokoonpanossa olevan assosiaatiokomitean sääntömääräistä kokousta.

               4.Maantieteellisten merkintöjen alakomitean kokoukset voidaan poikkeuksellisesti järjestää millä tahansa osapuolten sopimalla teknologisella keinolla, myös videokokouksena.

               4 artikla

               Valtuuskunnat

               Osapuolen on ilmoitettava kokoukseen osallistuvan valtuuskuntansa suunniteltu kokoonpano sihteeristön välityksellä ennen kutakin kokousta.

               5 artikla

               Sihteeristö

               1.Yksi Euroopan komission edustaja ja yksi Ukrainan edustaja toimivat yhdessä valtuuskuntien johtajien nimeäminä maantieteellisten merkintöjen alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä.

               2.Maantieteellisten merkintöjen alakomitean päätökset, kertomukset ja muut sovitut toimet annetaan tiedoksi kauppaan liittyviä kysymyksiä käsittelevässä kokoonpanossa olevan assosiaatiokomitean sihteeristölle.

               6 artikla

               Kirjeenvaihto

               1.Maantieteellisten merkintöjen alakomitealle osoitettu kirjeenvaihto ohjataan unionin tai Ukrainan sihteerille, joka puolestaan ilmoittaa toiselle sihteerille.

               2.Sihteeristö varmistaa, että maantieteellisten merkintöjen alakomitealle osoitettu kirjeenvaihto toimitetaan eteenpäin alakomitean puheenjohtajalle ja jaetaan tarvittaessa tämän työjärjestyksen 7 artiklassa tarkoitettuina asiakirjoina.

               3.Sihteeristö toimittaa maantieteellisten merkintöjen alakomitean puheenjohtajan kirjeenvaihdon osapuolille alakomitean puheenjohtajan puolesta. Kirjeenvaihto jaetaan tarvittaessa tämän työjärjestyksen 7 artiklan mukaisesti.

               7 artikla

               Asiakirjat

               1.Asiakirjat jaetaan maantieteellisten merkintöjen alakomitean sihteerien välityksellä.

               2.Osapuoli toimittaa asiakirjansa omalle sihteerilleen. Sihteeri toimittaa nämä asiakirjat toisen osapuolen sihteerille.

               3.Unionin sihteeri jakaa asiakirjat unionin toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta Ukrainan sihteerille ja kauppaan liittyviä kysymyksiä käsittelevässä kokoonpanossa olevan assosiaatiokomitean sihteereille.

               4.Ukrainan sihteeri jakaa asiakirjat Ukrainan toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille ja kauppaan liittyviä kysymyksiä käsittelevässä kokoonpanossa olevan assosiaatiokomitean sihteereille.

               8 artikla

               Luottamuksellisuus

               Elleivät osapuolet keskenään toisin päätä, maantieteellisten merkintöjen alakomitean kokoukset eivät ole julkisia. Kun osapuoli toimittaa maantieteellisten merkintöjen alakomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.

               9 artikla

               Kokousten esityslistat

               1.Maantieteellisten merkintöjen alakomitean sihteeristö laatii kutakin kokousta varten osapuolten tekemien ehdotusten perusteella alustavan esityslistan ja luonnoksen 10 artiklassa tarkoitetuiksi toimintaa koskeviksi päätelmiksi. Alustavaan esityslistaan sisältyvät asiat, joiden esityslistalle ottamispyynnön ja muut tarvittavat asiakirjat osapuoli on toimittanut maantieteellisten merkintöjen alakomitean sihteeristölle viimeistään 21 vuorokautta ennen kyseistä kokouspäivää.

               2.Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 kalenteripäivää ennen kokouksen alkua.

               3.Puheenjohtaja ja toinen valtuuskunnan johtaja hyväksyvät esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.

               4.Maantieteellisten merkintöjen alakomitean kokouksen puheenjohtaja voi toisen osapuolen suostumuksella kutsua osapuolten muiden elinten edustajia tai tietyn alan riippumattomia asiantuntijoita osallistumaan tarvittaessa kokouksiinsa antamaan tietoja erityisistä aiheista. Osapuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia.

               5.Maantieteellisten merkintöjen alakomitean puheenjohtaja voi osapuolia kuultuaan lyhentää 1 ja 2 kohdassa asetettuja määräaikoja erityisolosuhteiden sitä edellyttäessä.

               10 artikla

               Pöytäkirja ja toimintaa koskevat päätelmät

               1.Sihteerit laativat yhdessä kustakin kokouksesta pöytäkirjaluonnoksen.

               2.Pöytäkirja sisältää yleensä kunkin esityslistalla olevan asian osalta:

               a)kokouksen osallistujat, heidän mukanaan olevat virkamiehet ja mahdolliset kokoukseen osallistuvat tarkkailijat tai asiantuntijat;

               b)maantieteellisten merkintöjen alakomitealle toimitetut asiakirjat;

               c)lausunnot, jotka maantieteellisten merkintöjen alakomitea on pyytänyt kirjattaviksi; ja

               d)tarvittaessa kokouksessa hyväksytyt 4 kohdassa tarkoitetut toimintaa koskevat päätelmät.

               3.Pöytäkirjaluonnos toimitetaan maantieteellisten merkintöjen alakomitean hyväksyttäväksi. Se hyväksytään 28 kalenteripäivän kuluessa kustakin maantieteellisten merkintöjen alakomitean kokouksesta. Sen jäljennös toimitetaan kaikille tämän työjärjestyksen 7 artiklassa tarkoitetuille vastaanottajille.

               4.Puheenjohtajana toimivan osapuolen maantieteellisten merkintöjen alakomitean sihteeri laatii luonnoksen toimintaa koskeviksi päätelmiksi ja jakaa sen osapuolille yhdessä esityslistan kanssa yleensä viimeistään 15 vuorokautta ennen kokouksen alkua. Luonnosta ajantasaistetaan kokouksen edetessä siten, että kokouksen lopussa, ellei toisin sovita, maantieteellisten merkintöjen alakomitea hyväksyy toimintaa koskevat päätelmät, jotka sisältävät osapuolten sopimat jatkotoimet. Kun toimintaa koskevat päätelmät on hyväksytty, ne liitetään pöytäkirjaan ja niiden toteutusta tarkastellaan jossakin maantieteellisten merkintöjen alakomitean myöhemmässä kokouksessa. Tätä varten maantieteellisten merkintöjen alakomitea hyväksyy asiakirjamallin, jonka avulla voidaan seurata edistymistä kunkin toimenpiteen toteuttamisessa tiettyyn määräaikaan mennessä.

               11 artikla

               Päätökset

               1.Maantieteellisten merkintöjen alakomitealla on valtuudet hyväksyä päätöksiä sopimuksen 211 artiklan 3 kohdassa määrätyissä tapauksissa. Osapuolet hyväksyvät nämä päätökset yksimielisesti, kun niiden sisäiset hyväksymismenettelyt on saatettu päätökseen. Ne sitovat osapuolia, joiden on toteutettava päätösten täytäntöönpanemiseksi tarvittavat toimenpiteet.

               2.Kunkin päätöksen on oltava kummankin osapuolen edustajan allekirjoittama. Edustajat allekirjoittavat nämä asiakirjat sen kokouksen aikana, jossa kyseinen päätös on hyväksytty, sanotun kuitenkaan rajoittamatta 3 kohdan soveltamista.

               3.Maantieteellisten merkintöjen alakomitea voi tehdä päätöksiä kirjallista menettelyä noudattaen sen jälkeen, kun kumpikin on saattanut päätökseen omat sisäiset menettelynsä, jos osapuolet niin sopivat. Kirjallinen menettely tarkoittaa osapuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 vuorokautta. Maantieteellisten merkintöjen alakomitean puheenjohtaja voi osapuolia kuultuaan lyhentää tässä kohdassa asetettuja määräaikoja erityisolosuhteiden sitä edellyttäessä. Kun tekstistä on päästy sopimukseen, kummankin osapuolen edustajan on allekirjoitettava päätös.

               4.Maantieteellisten merkintöjen alakomitean asiakirjat otsikoidaan ’päätöksiksi’. Kukin päätös tulee voimaan päivänä, jona se hyväksytään, jollei siinä toisin säädetä.

               5.Kummankin sihteerin on todistettava maantieteellisten merkintöjen alakomitean päätökset oikeiksi.

               6.Päätökset jaetaan molemmille osapuolille.

               7.Kumpikin osapuoli voi päättää maantieteellisten merkintöjen alakomitean päätösten julkaisemisesta omassa virallisessa lehdessään.

               12 artikla

               Kertomukset

               1.Maantieteellisten merkintöjen alakomitea raportoi toiminnastaan kauppaan liittyviä kysymyksiä käsittelevässä kokoonpanossa olevalle assosiaatiokomitealle kussakin kyseisessä kokoonpanossa olevan assosiaatiokomitean sääntömääräisessä kokouksessa.

               2.Osapuolet hyväksyvät yksimielisesti nämä kertomukset, ja ne otsikoidaan ”kertomuksiksi”. Kertomukset jaetaan molemmille osapuolille.

               3.Kertomuksiin sovelletaan soveltuvin osin 11 artiklan 2 ja 3 kohdassa säädettyä päätösten hyväksymismenettelyä.

               13 artikla

               Kielet

               1.Maantieteellisten merkintöjen alakomitean työkielet ovat englanti ja ukraina.

               2.Jollei toisin päätetä, maantieteellisten merkintöjen alakomitea tekee ratkaisunsa kyseisillä kielillä laadittujen asiakirjojen perusteella.

               14 artikla

               Menot

               1.Kumpikin osapuoli vastaa sille maantieteellisten merkintöjen alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.

               2.Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen laatimiskuluista.

               3.Kuluista, jotka aiheutuvat kokousten tulkkauksesta ja tämän työjärjestyksen 13 artiklan 1 kohdassa tarkoitettujen asiakirjojen kääntämisestä englanniksi tai ukrainaksi, vastaa kokouksen järjestävä osapuoli.

               Tulkkauksesta ja kääntämisestä muille kielille tai muista kielistä vastaa suoraan tätä koskevan pyynnön esittänyt osapuoli.

               15 artikla

               Työjärjestyksen muuttaminen

               Tätä työjärjestystä voidaan muuttaa maantieteellisten merkintöjen alakomitean päätöksellä sopimuksen 211 artiklan 2 kohdan mukaisesti.